
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ 


Αρ. Φύλλου 31 


22 Φεβρουάριου 2000 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 39 
Οργάνωση της Γραμματείας του Ανωτάτου Συμβουλίου 
Επιλογής Προσωπικού (Α.Σ.Ε.Π.) 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. του άρθρου 7 παρ. 2 του Ν. 2190/1994 (ΦΕΚ28 Α') 

β. των άρθρων 79 και 84 του Υπαλληλικού Κώδικα (Ν. 
2683/1999, ΦΕΚ 19 Α') 

γ.του άρθρου 29Ατου Ν. 1558/85 όπως προστέθηκε με 
το άρθρο 27 του Ν. 2081/1992 και τροποποιήθηκε με την 
παρ. 2ατου άρθρου 1 του Ν. 2469/97 (Α' 38) 

δ. του άρθρου 22 παρ. 3 του Ν. 2362/95 (ΦΕΚ 247/Α') 

2. Τον Κανονισμό Λειτουργίας του ΑΣΕΠ (Απόφαση Υ- 
ΠΕΣΔΔΑ αριθ. ΔΙΔΑΔ/Φ.12/179/οικ. 15969 ΦΕΚ 419/Β7 
3.6.1994 όπως συμπληρώθηκε και τροποποιήθηκε με την 
αριθ. ΔΙΠΠ/Φ.ΑΣΕΠ/1/19785 ΦΕΚ 1786/Β727.9.1999). 

3. Την με αριθμ. 42/11.10.1999 πρόταση της Ολομέλει¬ 
ας του ΑΣΕΠ. 

4. Την αριθ. 1107147/1239/0006/4.10.1996 (ΦΕΚ 922/Β7 
7.10.1996) απόφαση του Πρωθυπουργού και του Υπουρ¬ 
γού Οικονομικών «Ανάθεση αρμοδιοτήτων Υπουργού Οι¬ 
κονομικών στους Υφυπουργούς Οικονομικών». 

5. Τη γνωμοδότηση αριθ. 529/1999 του Συμβουλίου της 
Επικράτειας. 

6. Το γεγονός ότι από τις διατάξεις του παρόντος προ- 
καλείται ετήσια δαπάνη σε βάρος του κρατικού προϋπο¬ 
λογισμού από τις συνιστώμενες νέες θέσεις τακτικού 
προσωπικού της Γραμματείας του ΑΣΕΠ ύψους 
345.000.000 δρχ. η οποία θα αντιμετωπίζεται από τις πι¬ 
στώσεις που θα εγγράφονταιγιατο σκοπό αυτό στον προ¬ 
ϋπολογισμό του ΑΣΕΠ (ειδ. φορ. 07.620, ΚΑΕ ομάδας 
0200) με πρόταση της Υπουργού Εσωτερικών Δημοσίας 
Διοικήσεως και Αποκεντρώσεως και του Υφυπουργού Οι¬ 
κονομικών, αποφασίζουμε: 

«ΚΕΦΑΛΑΙΟ Α’ 

Οργάνωση των υπηρεσιών της Γ ραμματείας του ΑΣΕΠ 
Άρθρο 1 

Διάρθρωση της Γ ραμματείας 

1. Η Γραμματεία του ΑΣΕΠ συγκροτείται από: 

α) τις Διευθύνσεις: 

α.α. Διοικητικού 


α.β. Οικονομικού 
α.γ. Μηχανοργανώσεως 
α.δ. Α'Διεύθυνση Προσλήψεων 
α.ε. Β' Διεύθυνση Προσλήψεων 
α.στ. Γ Διεύθυνση Προσλήψεων 
β) το Γ ραφείο Γ ραμματείας του Α'Τμήματος (Θεσσαλο¬ 
νίκη). 

2. Της Γραμματείας του ΑΣΕΠ προΐσταται υπάλληλος 
με βαθμό γενικού διευθυντή. 

Άρθρο 2 

Διάρθρωση και αρμοδιότητες 
της Διευθύνσεως Διοικητικού 

Η Διεύθυνση Διοικητικού αποτελείται από τα Τμήματα: 
α) Προσωπικού, 
β) Διοικητικής Μέριμνας. 

1. Το Τμήμα Προσωπικού έχει αρμοδιότητα για το χειρι¬ 
σμό των θεμάτων προσωπικού και υπηρεσιακής κατάστα¬ 
σης γενικώς των υπαλλήλωντου ΑΣΕΠ. 

Ειδικότερα έχει την ευθύνη για: 

• Πρόσληψη προσωπικού. 

• Τήρηση ατομικών φακέλων των μελών και προσωπι¬ 
κού μητρώου των υπαλλήλωντου ΑΣΕΠ. 

• Μεταβολές προσωπικού. 

• Χορήγηση αδειών. 

• Εκθέσεις αξιολόγησης ουσιαστικών προσόντων. 

• Πειθαρχική διαδικασία. 

• Λύση υπαλληλικής σχέσης και τα συναφή με την συ- 
νταξιοδότηση ζητήματα. 

• Έκδοση γενικών εγκυκλίων ή ειδικών οδηγιών διοίκη¬ 
σης προσωπικού. 

• Έκδοση και θεώρηση των ατομικών βιβλιαρίων ασθέ¬ 
νειας. 

2. ΤοΤμήμαΔιοικητικής Μέριμνας έχει αρμοδιότητα για: 

• Δακτυλογράφηση των εγγράφων, αποφάσεων ή άλ¬ 
λων κειμένων. 

• Γραμματειακή στήριξη Προέδρου, Αντιπροέδρου, Ο¬ 
λομελειών, Τμημάτων και υπηρεσιακού συμβουλίου του 
ΑΣΕΠ. 

• Καθαρογραφή των αποφάσεων των Ολομελειών και 
των αποφάσεων ή γνωμοδοτήσεων του υπηρεσιακού 
συμβουλίου. 

• Βεβαίωση της ακρίβειας αντιγράφων ή φωτοαντιγρά¬ 
φων οποιωνδήποτε εγγράφων ή δικαιολογητικών. 

• Βεβαίωση του γνησίου της υπογραφής οποιουδήπο- 
τε. 

• Τήρηση πρωτοκόλλου αλληλογραφίας. 

• Παραλαβή, πρωτοκόλληση και διανομή εισερχόμε¬ 
νης αλληλογραφίας. 

• Διεκπεραίωση εξερχόμενης αλληλογραφίας. 

• Ταξινόμηση και τήρηση του γενικού αρχείου της Υπη¬ 
ρεσίας. 

• Τη μέριμνα για τη στέγαση των υπηρεσιών του ΑΣΕΠ. 

• Συντήρηση και επισκευή του κτιριακού και μηχανικού 
ή άλλου εξοπλισμού, πλην του μηχανογραφικού εξοπλι¬ 
σμού. 

• Οργάνωση και λειτουργία βιβλιοθήκης. 

• Καθαριότητα και εμφάνιση των κτιρίων, των γραφεί¬ 
ων και λοιπών χώρων. 

• Λειτουργία τηλεφωνικού κέντρου. 

• Μεταφορά πάσης φύσεως αντικειμένων ή προσώ¬ 
πων. 

Άρθρο 3 

Διάρθρωση και αρμοδιότητες 
της Διευθύνσεως Οικονομικού 

Η Διεύθυνση Οικονομικού αποτελείται από τα Τμήματα: 

α) Οικονομικού, 

β) Προμηθειών. 

1. Το Τμήμα Οικονομικού έχει αρμοδιότητα για την εν 
γένει οργάνωση και λειτουργία του λογιστικού συστήμα¬ 
τος και διαχείριση των πάσης φύσεως δαπανών. 

Ειδικότερα έχει την ευθύνη για: 

• Κατάρτιση, τροποποίηση και εκτέλεση του προϋπο¬ 
λογισμού. 

• Εντολή και εκκαθάριση αποδοχών, λοιπών απολαβών 
και αποζημιώσεων γενικώς των μελών και του προσωπι¬ 
κού. 

• Εντολή και εκκαθάριση αποζημιώσεων και λοιπών δα¬ 
πανών των κεντρικών και τοπικών επιτροπών και όσων με¬ 
τέχουν στις διαδικασίες πλήρωσης θέσεων (άρθρα 15-19 
Ν. 2190/1994). 

• Μέριμνα για την καταβολή αποζημιώσεων και λοιπών 
δαπανών στα μέλη τοπικών επιτροπών και στους υπαλλή¬ 
λους περιφερειακών υπηρεσιών ή νομαρχιακών αυτοδιοι¬ 
κήσεων που μετέχουν στις διαδικασίες πλήρωσης θέσε¬ 
ων. 

• Εντολή και εκκαθάριση κάθε άλλης δαπάνης. 

• Χορήγηση πάσης φύσεως βεβαιώσεων οικονομικού 
περιεχομένου. 

2. Το Τμήμα Προμηθειών έχει αρμοδιότητα για την εξα¬ 
σφάλιση επάρκειας των απαιτούμενων πάσης φύσεως υ¬ 
λικών για τη λειτουργία της υπηρεσίας. 

Ειδικότερα έχει την ευθύνη για: 

• Εκπόνηση κανονισμού για θέματα εφοδιασμού και 
διαχείρισης υλικού. 

• Κατάρτιση όρων διακήρυξης για τη προμήθεια υλικών 
πάσης φύσεως, εισήγηση κατακυρωτικών αποφάσεων 
και συμβάσεων. 

• Εκτέλεση του προγράμματος προμηθειών. 

• Εκτίμηση και καταγραφή των πάσης φύσεως ανα- 
γκώντης υπηρεσίας σε έπιπλα, μηχανικό εξοπλισμό, γρα¬ 
φική ύλη, είδη καθαριότητας και λοιπό υλικό και έγκαιρη 
διατύπωση προς το Τ μήμα Οικονομικού αιτημάτων για κά¬ 
λυψη των υφιστάμενων αναγκών. 

• Εκτέλεση των πάσης φύσεως προμηθειών. 


• Διαχείριση του υλικού (παραλαβή, καταχώριση, απο¬ 
θήκευση, διανομή). 

• Ανάθεση εργασιών και παρακολούθηση εκτελέσεώς 
τους. 

• Εκποίηση περιουσιακών στοιχείων. 

Άρθρο 4 

Διάρθρωση και αρμοδιότητες 
της Διευθύνσεως Μηχανοργανώσεως 

Η Διεύθυνση Μηχανοργανώσεως αποτελείται από τα 
Τμήματα: 

α) Ανάλυσης και Προγραμματισμού, 

β) Λειτουργίας και Υποστήριξης. 

1. Το Τμήμα Ανάλυσης και Προγραμματισμού, έχει αρ¬ 
μοδιότητα για το σχεδίασμά, ανάπτυξη και συντήρηση 
των μηχανογραφικών εφαρμογών. 

Ειδικότερα έχει ευθύνη για: 

• Πλήρη κάλυψη των μηχανογραφικών αναγκών όλων 
των μονάδων του ΑΣΕΠ από πλευράς ανάλυσης, σχεδια- 
σμού, προγραμματισμού, τεκμηρίωσης και εφαρμογών. 

• Σύνταξη σχετικών ειδικών μελετών και μελετών σκο¬ 
πιμότητας. 

• Μέριμνα για τη συντήρηση των μηχανογραφικών ε¬ 
φαρμογών. 

• Εξαγωγή και τήρηση στατιστικών στοιχείωνγια την εν 
γένει λειτουργία του ΑΣΕΠ. 

• Συλλογή και επεξεργασία των στοιχείων που απαιτού¬ 
νται για την ετήσια έκθεση του άρθρου 10 Ν.2190/1994. 

2. Το Τμήμα Λειτουργίας και Υποστήριξης έχει αρμο¬ 
διότητα για την καλή λειτουργίατου μηχανογραφικού συ¬ 
στήματος, τη συντήρηση του εξοπλισμού και την εν γένει 
στήριξη του όλου ηλεκτρονικού συστήματος. 

Ειδικότερα έχει την ευθύνη για: 

• Μέριμνα για την εφαρμογή των μηχανογραφικών 
προγραμμάτων, την καλή λειτουργία και πλήρη αξιοποίη¬ 
ση του εξοπλισμού. 

• Προετοιμασία των δεδομένων, έλεγχος εισόδου-εξό- 
δου και ασφάλειας του ηλεκτρονικού συστήματος. 

• Εισαγωγή και ηλεκτρονική επεξεργασία στοιχείων. 

• Συντήρηση του μηχανογραφικού εξοπλισμού. 

• Υποστήριξη των ηλεκτρονικών συστημάτων για την 
κάλυψη των αναγκών και σε εξειδικευμένους τομείς (βά¬ 
σεις πληροφοριών, επικοινωνίες, υλικό, λογισμικό κ.λ.π.) 

Άρθρο 5 

Διάρθρωση και αρμοδιότητες 
των Διευθύνσεων Προσλήψεων 

I. Α'Διεύθυνση Προσλήψεων 

1. Η Α'Διεύθυνση Προσλήψεων έχει την ευθύνη των δια¬ 
δικασιών πλήρωσης θέσεων με γραπτό διαγωνισμό και 
θέσεων ειδικού επιστημονικού προσωπικού των δημο¬ 
σίων υπηρεσιών και των νομικών προσώπων δημοσίου και 
ιδιωτικού δικαίου που υπάγονται στο Ν. 2190/1994 (άρ¬ 
θρο 14). 

2. Η Α'Διεύθυνση Προσλήψεων αποτελείται από τα Τμή¬ 
ματα: 

α) Προκηρύξεων 

β) Γραπτών διαγωνισμών 

γ) Ειδικού Επιστημονικού Προσωπικού 

3. Το Τμήμα Προκηρύξεων έχει αρμοδιότητα για την 
προετοιμασία των διαδικασιών πλήρωσης θέσεων με 
γραπτό διαγωνισμό (Ν. 2190/1994, άρθρα 15-17) και θέ- 

σεων ειδικού επιστημονικού προσωπικού (Ν. 2190/1994 
άρθρο 19) και τη σύνταξη των σχετικών προκηρύξεων. 

Ειδικότερα έχει την ευθύνη για: 

• Συγκέντρωση, ταξινόμηση και επεξεργασία, από ά¬ 
ποψη πληρότητας, των αιτημάτων για την κατάρτιση των 
αντιστοίχων προκηρύξεων και αποστολή τους για δημο¬ 
σίευση. 

• Συγκέντρωση, ταξινόμηση και επεξεργασία από άπο¬ 
ψη πληρότητας των αιτημάτων του Υπουργείου Εθνικής 
Παιδείας και Θρησκευμάτων για τη διεξαγωγή γραπτού 
διαγωνισμού για την κατάρτιση πίνακα επιτυχόντων εκ¬ 
παιδευτικών σύμφωνα με το άρθρο 6 του Ν.2525/1997. 
Σύνταξη των σχετικών προκηρύξεων και αποστολή τους 
για δημοσίευση. 

• Μέριμνα για τον εφοδιασμό με τον απαιτούμενο αριθ¬ 
μό προκηρύξεων των υπευθύνων των νομαρχιών. 

• Κάθε αλληλογραφία και επικοινωνία γενικώς με τις οι¬ 
κείες υπηρεσίες και νομικά πρόσωπα και κάθε αναγκαία ε¬ 
νέργεια σχετική με τα ανωτέρω θέματα μέχρι την λήξη της 
προθεσμίας υποβολής των αιτήσεων των υποψηφίων και 
την αποστολή τους στο ΑΣΕΠ. 

4. Τα Τμήματα α) Γραπτών διαγωνισμών και β) Ειδικού 
Επιστημονικού Προσωπικού έχουν αντίστοιχα όλες τις 
αρμοδιότητες για τις απαιτούμενες διαδικασίες από την 
παραλαβή των αιτήσεωντων υποψηφίων από το ΑΣΕΠ μέ¬ 
χρι και τη διάθεση των διοριστέων στις οικείες υπηρεσίες 
και νομικά πρόσωπα, ως και για κάθε τυχόν προβλεπόμε- 
νη αναπλήρωση διοριστέου. 

II. Β'Διεύθυνση Προσλήψεων 

1. Η Β'Διεύθυνση Προσλήψεων έχει την ευθύνη των δια¬ 
δικασιών πλήρωσης θέσεων με σειρά προτεραιότητας 
των δημοσίων υπηρεσιών και των νομικών προσώπων δη¬ 
μοσίου και ιδιωτικού δικαίου που υπάγονται στο Ν. 
2190/1994 (άρθρο 14). 

2. Η Β'Διεύθυνση Προσλήψεων αποτελείται από τα Τμή¬ 
ματα: 

α. Προκηρύξεων 

β. Α' Τμήμα Ελέγχου 

γ. Β' Τμήμα Ελέγχου 

3. Το Τμήμα Προκηρύξεων έχει αρμοδιότητα για την 
προετοιμασία των διαδικασιών πλήρωσης θέσεων με σει¬ 
ρά προτεραιότητας (Ν. 2190/1994, άρθρο 18) και τη σύ¬ 
νταξη των προκηρύξεων. 

Ειδικότερα έχει την ευθύνη για: 

• Συγκέντρωση, ταξινόμηση και επεξεργασία, από ά¬ 
ποψη πληρότητας, των αιτημάτων για τη σύνταξη των 
προκηρύξεων και αποστολή τους για δημοσίευση. 

• Μέριμνα για τον εφοδιασμό με τον απαιτούμενο αριθ¬ 
μό προκηρύξεων των υπευθύνων των νομαρχιών. 

• Κάθε αλληλογραφία και επικοινωνία γενικώς με τις οι¬ 
κείες υπηρεσίες και νομικά πρόσωπα και κάθε αναγκαία ε¬ 
νέργεια σχετική με τα ανωτέρω θέματα μέχρι τη λήξη της 
προθεσμίας υποβολής των αιτήσεωντων υποψηφίων και 
την αποστολή τους στο ΑΣΕΠ. 

• Έγκριση των προκηρύξεων για πλήρωση θέσεων 
προσωπικού των νοσοκομείων, κέντρων υγείας και ΕΚΑΒ 
σύμφωνα με το άρθρο 24παρ. 2 του Ν. 2716/1999. 

4. Τα Α' και Β' Τμήματα Ελέγχου έχουν όλες τις αρμο¬ 
διότητες για τις διαδικασίες πλήρωσης θέσεων με σειρά 
προτεραιότητας από την παραλαβή των αιτήσεων των υ¬ 
ποψηφίων μέχρι την διάθεση των διοριστέων στις οικείες 
υπηρεσίες και νομικά πρόσωπα ως και για κάθε τυχόν 
προβλεπόμενη αναπλήρωση διοριστέου. 


Η μεταξύ των Α' και Β' Τμημάτων Ελέγχου αρμοδιότητα 
εξειδικεύεται κάθε φορά από τον Προϊστάμενο της Διεύ¬ 
θυνσης κατά προκηρύξεις, ανάλογα με τον αριθμό των αι¬ 
τήσεων των υποψηφίων, ώστε να επιτυγχάνεται η ταχύτε¬ 
ρη ολοκλήρωση των σχετικών διαδικασιών. 

III. Γ' Διεύθυνση Προσλήψεων 

1. Η Γ' Διεύθυνση Προσλήψεων έχει την ευθύνη για : α) 
τις διαδικασίες του ελέγχου και έγκρισης των προκηρύ¬ 
ξεων και των πινάκων διοριστέων των δημοσίων επιχειρή¬ 
σεων και των θυγατρικών τους εταιρειών, των επιχειρή¬ 
σεων των ΟΤΑ α' και β' βαθμίδας, των θυγατρικών επιχει¬ 
ρήσεων των τραπεζών (Ν. 2527/1997, άρθρο 1 παρ. 3), 
των ΟΤΑ α' βαθμίδας για πλήρωση θέσεων υπηρεσιών α¬ 
νταποδοτικού χαρακτήρα (άρθρο 18 § 8 του Ν. 
2539/1997, όπως συμπληρώθηκε με το άρθρο 9 § 12 του 
Ν. 2623/1998), β) την έγκριση των ανακοινώσεων και των 
πινάκων πρόσληψης προσωπικού για ανάγκες εποχικές ή 
άλλες περιοδικές ή πρόσκαιρες ανάγκες (Ν. 2190/1994, 
άρθρο 21) όλων των δημοσίων υπηρεσιών και των νομι¬ 
κών προσώπων δημοσίου και ιδιωτικού δικαίου που υπά¬ 
γονται στο Ν. 2190/1994 (άρθρο 14) και στην παρ.3 του 
άρθρου 1 του Ν. 2527/1997 και γ) τον έλεγχο ως προς τη 
συνδρομή των προϋποθέσεων της, κατά το άρθρο 20 Ν. 
2190/1994, προσλήψεως προσωπικού για απρόβλεπτες 
και επείγουσες ανάγκες και ως προς την τήρηση των δια¬ 
τάξεων των παραγράφων του 2 και3του ιδίου άρθρου. 

2. Η Γ'Διεύθυνση Προσλήψεων αποτελείται από τα Τμή¬ 
ματα: 

α. Προκηρύξεων 

β. Ελέγχου Επιλογής Προσωπικού 

γ. Α'Τμήμα Προσωπικού Παροδικών Αναγκών 

δ. Β'Τμήμα Προσωπικού Παροδικών Αναγκών 

3. Το Τμήμα Προκηρύξεων έχει την αρμοδιότητα επε¬ 
ξεργασίας, ελέγχου και έγκρισης των προκηρύξεων τα¬ 
κτικού προσωπικού των φορέων της προηγουμένης πα¬ 
ραγράφου 1 (άρθρο 1 § 3 Ν. 2527/1997 και άρθρο 18 § 8 
Ν. 2539/1997, όπως συμπληρώθηκε με το άρθρο 9 § 12 Ν. 
2623/1998). 

4. ΤοΤμήμα Ελέγχου Επιλογής Προσωπικού έχειτηνευ¬ 
θύνη για όλες τις διαδικασίες μετά τη δημοσίευση των 
προκηρύξεων των άρθρων 1 παρ. 3 του Ν. 2527/1997 και 
18 § 8 του Ν. 2539/1997, όπως συμπληρώθηκε με το άρ¬ 
θρο 9 § 12 του Ν. 2623/1998 στην Εφημερίδα της Κυβερ- 
νήσεως μέχρι τον έλεγχο των πινάκων κατάταξης των υ¬ 
ποψηφίων. 

5. Τα Α' και Β' Τμήματα Προσωπικού Παροδικών Ανα¬ 
γκών έχουν αρμοδιότητα για τις διαδικασίες ελέγχου του 
ΑΣΕΠ στις προσλήψεις προσωπικού για ανάγκες εποχικές 
ή άλλες περιοδικές ή πρόσκαιρες και για κάθε άλλη σχετι¬ 
κή μετά ανωτέρω θέματα ενέργεια. Ειδικώςτο Β'Τμήμαέ- 
χει αρμοδιότητα και για τον έλεγχο τηρήσεως των διατά¬ 
ξεων του άρθρου 20 του Ν. 2190/1994 περί προσλήψεως 
προσωπικού για απρόβλεπτες και επείγουσες ανάγκες. 

Ειδικότερα έχουν ευθύνη για : 

• Τις διαδικασίες έγκρισης των ανακοινώσεων των φο¬ 
ρέων του άρθρου 14 παρ.1 του Ν. 2190/1994 και της 
παρ.3του άρθρου 1 του Ν. 2527/1997 για πρόσληψη προ¬ 
σωπικού με σύμβαση εργασίας ιδιωτικού δικαίου ορισμέ¬ 
νου χρόνου και των οριστικών πινάκων προσληπτέων κα¬ 
θώς και για κάθε τυχόν αναπλήρωση προσληπτέου. 

• Κάθε αλληλογραφία και επικοινωνία γενικώς με τις οι¬ 
κείες υπηρεσίες και νομικά πρόσωπα και κάθε αναγκαία ε¬ 
νέργεια σχετική με τα ανωτέρω θέματα. 

Η μεταξύ των Α'και Β'Τμημάτων αρμοδιότητα, καθόσον 
αφορά το προσωπικό του άρθρου 21 του Ν. 2190/1994, ε¬ 
ξειδικεύεται κάθε φορά από τον Προϊστάμενο της Διεύ¬ 
θυνσης ανάλογα με τον αριθμό των αποστελλομένων για 
έγκριση ανακοινώσεων, ώστε να επιτυγχάνεται η ταχύτε¬ 
ρη ολοκλήρωση των σχετικών διαδικασιών. 

IV. Κάθε Διεύθυνση Προσλήψεων (Α', Β', Γ) έχει την ευ¬ 
θύνη ταξινόμησης και φύλαξης των σχετικών φακέλωντων 
διαδικασιών, καθώς και τήρησης στατιστικών στοιχείων. 

Άρθρο 6 

Γ ραφείο Γ ραμματείας Α' Τ μήματος (Θεσσαλονίκης) 

Το Γραφείο Γραμματείας του Α' Τμήματος του ΑΣΕΠ 
(Θεσσαλονίκη) έχει την ευθύνη: 

• Της γραμματειακής στήριξης και υποβοήθησης των 
Συμβούλων του ΑΣΕΠ στην άσκηση των αρμοδιοτήτων 
του Τμήματος που ορίζονται στον κανονισμό λειτουργίας 
του ΑΣΕΠ (άρθροθπαρ.Ι και2τηςαριθμ. ΔΙΠΠ/Φ. ΑΣΕΠ/ 
1/19785/24.9.99 απόφασης του Υπουργού Εσωτερικών, 
Δημόσιας Διοίκησης και Αποκέντρωσης, ΦΕΚ 1786/Β7 
27.9.1999). 

• Της επιμέλειας για τη συντήρηση του κτιρίου και του 
εξοπλισμού των γραφείων, την καθαριότητα των χώρων 
εργασίας και την επάρκεια των απαιτουμένων υλικών μέ¬ 
σων. 

• Της ταξινόμησης και φύλαξης των σχετικών φακέλων 
των υποθέσεων του Τμήματος, καθώς και τήρησης στατι¬ 
στικών στοιχείων. 

ΚΕΦΑΛΑΙΟ Β' 

Προσωπικό 
Άρθρο 7 

Προσωπικό της Γ ραμματείας του ΑΣΕΠ 

1. Οι θέσεις τακτικού προσωπικού ορίζονται και κατανέ- 
μονται κατά κατηγορία και κλάδο ως ακολούθως: 

α) Μία (1) θέση βαθμού Γενικού Διευθυντή για τους κλά¬ 
δους ΠΕ Διοικητικού - Οικονομικού και ΠΕ Πληροφορικής. 

β) Ογδόντα (80) θέσεις κλάδου ΠΕ Διοικητικού - Οικο¬ 
νομικού από τις οποίες: πέντε (5) με βαθμό Διευθυντή και 
εβδομήντα πέντε (75) με βαθμούς Δ'-Α'. 

γ) Επτά (7) θέσεις κλάδου ΠΕ Πληροφορικής από τις ο¬ 
ποίες: μία (1) θέση με βαθμό Διευθυντή και έξι (6) με βαθ¬ 
μούς Δ' - Α'. 

δ) Δεκαπέντε (15) θέσεις κλάδου ΤΕ Διοικητικού - Λογι¬ 
στικού με βαθμούς Δ'-Α'. 

ε) Τρεις (3) θέσεις κλάδου ΤΕ Πληροφορικής - Ηλε¬ 
κτρονικής. 

στ) Είκοσι πέντε (25) θέσεις κλάδου ΔΕ Διοικητικού με 
βαθμούς Δ'-Α'. 

ζ) Δέκα (10) θέσεις κλάδου ΔΕ Προγραμματιστών Η/Υ 
με βαθμούς Δ'-Α'. 

η) Είκοσι (20) θέσεις κλάδου ΔΕ Χειριστών Η/Υ με βαθ¬ 
μούς Δ'-Α'. 

θ) Δεκαπέντε (15) θέσεις κλάδου ΔΕ Δακτυλογράφων - 
Επεξεργασίας Κειμένου με βαθμούς Δ'- Α'. 

ι) Μία (1) θέση κλάδου ΔΕ οδηγών αυτοκινήτων με βαθ¬ 
μούς Δ'-Α'. 

κ) Οκτώ (8) θέσεις κλάδου ΥΕ Βοηθητικού Προσωπικού 
με βαθμούς Ε'- Β'. 

κα) Πέντε (5) θέσεις κλάδου ΥΕ Προσωπικού Καθαριό¬ 
τητας με βαθμούς Ε'- Β'. 


2. Προσόντα διορισμού στον εισαγωγικό βαθμό των θέ¬ 
σεων των κλάδων της παρ. 1 ορίζονται τα προβλεπόμενα 
από την εκάστοτε ισχύουσα νομοθεσία. 

Άρθρο 8 
Προϊστάμενοι 

1. Της Γενικής Διευθύνσεως της Γ ραμματείας του ΑΣΕΠ 
προϊσταται υπάλληλος είτε του κλάδου ΠΕ Διοικητικού - 
Οικονομικού είτε του κλάδου ΠΕ Πληροφορικής, με βαθ¬ 
μό Γενικού Διευθυντή. 

2. Των Διευθύνσεων Διοικητικού, Οικονομικού και Προ¬ 
σλήψεων προϊσταται υπάλληλος του κλάδου ΠΕΔιοικητι- 
κού - Οικονομικού, με βαθμό Διευθυντή. Της Διευθύνσε- 
ως Μηχανοργανώσεως προϊσταται υπάλληλος του κλά¬ 
δου ΠΕ Πληροφορικής, με βαθμό Διευθυντή. 

3. Α. Των Τμημάτων α) Προσωπικού της Διευθύνσεως 
Διοικητικού, β) Οικονομικού της Διευθύνσεως Οικονομι¬ 
κού, γ) Γραπτών διαγωνισμών, δ) Ειδικού Επιστημονικού 
Προσωπικού, ε) Ελέγχου και στ) Προσωπικού Παροδικών 
Αναγκών των Διευθύνσεων Προσλήψεων, προϊστανται υ¬ 
πάλληλοι του κλάδου ΠΕ Διοικητικού - Οικονομικού ή ΤΕ 
Διοικητικού - Λογιστικού, με βαθμό Α'. 

Β. Των Τμημάτων α) Ανάλυσης και Προγραμματισμού 
και β) Λειτουργίας και Υποστήριξης της Διευθύνσεως Μη- 
χανοργανώσεως προϊστανται υπάλληλοι του κλάδου ΠΕ 
Πληροφορικής, με βαθμό Α'. 

Γ. Των Τμημάτων α) Διοικητικής Μέριμνας της Διευθύν- 
σεωςΔιοικητικού και β) ΠρομηθειώντηςΔιευθύνσεως Οι¬ 
κονομικού, προϊστανται υπάλληλοι των κλάδων ΠΕ Διοι¬ 
κητικού - Οικονομικού ή ΤΕ Διοικητικού - Λογιστικού, με 
βαθμό Α'. 

Δ. ΤωνΤμημάτων Προκηρύξεων των Διευθύνσεων προ¬ 
σλήψεων προϊστανται υπάλληλοι των κλάδων ΠΕ Διοικη¬ 
τικού - Οικονομικού ή ΠΕ Πληροφορικής ή ΤΕ Διοικητικού 
- Λογιστικού με βαθμό Α'. 

Ε. Του Γραφείου Γραμματείας του Α' Τμήματος (Θεσ¬ 
σαλονίκης) προϊσταται υπάλληλος του κλάδου ΠΕ Διοι¬ 
κητικού - Οικονομικού, με βαθμό Α'. 

ΚΕΦΑΛΑΙΟ Γ 

Τελικές - μεταβατικές και καταργητικές διατάξεις 

Άρθρο 9 

1. Οι κενές θέσεις της Γ ραμματείας του ΑΣΕΠ που συνι- 
στώνται με το παρόν Προεδρικό Διάταγμα καλύπτονται 
σύμφωνα με το άρθρο 7 του Ν. 2190/1994. 

2. Από τη δημοσίευση του παρόντος καταργείται το 
Προεδρικό Διάταγμα 375/1998 (ΦΕΚ 255 Α'). 

3. Η προκηρυχθείσα υπό την ισχύ του καταργούμενου 
Π.Δ. 375/1998 (ΦΕΚ 255 Α') θέση του κλάδου ΤΕ Πληρο¬ 
φορικής ΗΑΒϋΑννΑΒΕ, περιλαμβάνεται στις θέσεις του 
κλάδου ΤΕ Πληροφορικής - Ηλεκτρονικής του παρόντος. 

Στην Υπουργό Εσωτερικών, Δημόσιας Διοίκησης και Α¬ 
ποκέντρωσης αναθέτουμε τη δημοσίευση και εκτέλεση 
του παρόντος Διατάγματος. 

Αθήνα, 15 Φεβρουάριου 2000 

